असम के एक अस्पताल में कई बच्चों की मौत ने सनसनी पैदा कर दी है. खबर है कि असम के जोरहाट मेडिकल कॉलेज एवं अस्पताल (जेएमसीएच) में 1 से 6 नवंबर के बीच कम से कम 15 नवजात की मौत हो चुकी है. हालांकि, राज्य स्वास्थ्य विभाग ने इस मामले की जांच के लिए एक टीम अस्पताल भेजी है. न्यूज18 की खबर के मुताबिक अस्पताल के अधिकारियों ने बीते शुक्रवार को खुद इस बात का जानकारी दी है. अस्पताल प्रशासन ने इस मामले की जांच के लिए एक समिति का गठन किया है.